Komisijos reglamentas (EEB) Nr. 2304/82
1982 m. rugpjūčio 20 d.
antrą kartą iš dalies keičiantis Reglamentą (EEB) Nr. 32/82, nustatantį specialių eksporto grąžinamųjų išmokų už galvijieną suteikimo sąlygas
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 805/68 dėl bendro galvijienos rinkos organizavimo [1] su paskutiniais pakeitimais, padarytais Graikijos stojimo aktu, ypač į jo 18 straipsnio 6 dalį,
kadangi Komisijos reglamentas (EEB) Nr. 32/82 [2] su pakeitimais, padarytais Reglamentu (EEB) Nr. 752/82 [3], apibrėžė specialių eksporto gražinamųjų išmokų už galvijieną suteikimo sąlygas;
kadangi Reglamentas (EEB) Nr. 32/82 niekada nepanaikino 1980 m. kovo 4 d. Tarybos reglamento (EEB) Nr. 565/80 dėl eksporto grąžinamųjų išmokų už žemės ūkio produktus išankstinio išmokėjimo [4] 5 straipsnio nuostatų taikymo; kadangi taikant Reglamento (EEB) Nr. 565/80 5 straipsnio nuostatas reikėtų aiškiai nustatyti, kad muitinei reikia pateikti Reglamento (EEB) Nr. 32/82 2 straipsnio 2 dalyje minimą sertifikatą tuo metu, kai atliekami muitinės formalumai, susiję su produktų atidavimu laikyti muitinės sandėlyje arba laisvojoje zonoje; kadangi dėl to būtina iš dalies pakeisti sertifikatą; kadangi siekiant užtikrinti, kad produktai nebūtų pakeisti, reikėtų numatyti, kad tokiems produktams negalėtų būti taikomos 1980 m. kovo 31 d. Komisijos reglamento (EEB) Nr. 798/80, nustatančio žemės ūkio produktų eksporto grąžinamųjų išmokų ir piniginės kompensacijos dydžių išankstinio mokėjimo bendrąsias taisykles [5] su paskutiniais pakeitimais, padarytais Reglamentu (EEB) Nr. 1663/81 [6], 4 straipsnio 5 dalies 2, 3 ir 4 punktuose nurodytos operacijos;
kadangi Reglamento (EEB) Nr. 32/82 4a straipsnis nustato išsamias taisykles, kurių laikydamosi valstybės narės informuoja Komisiją apie produktų, už kuriuos buvo sumokėtos specialios eksporto grąžinamosios išmokos, kiekį; kadangi jis turėtų būti papildytas numatant, kad prioritetas turėtų būti skiriamas pranešimui apie kiekį, kuris laikomas muitinės sandėlyje arba kuriam taikoma laisvosios zonos tvarka, kaip minima Reglamento (EEB) Nr. 565/80 5 straipsnyje;
kadangi šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 32/82 iš dalies keičiamas taip:
1. 2 straipsnio 2 dalis papildoma šia pastraipa:
"Tačiau, jei produktams taikomos Reglamento (EEB) Nr. 565/80 5 straipsnyje numatytos priemonės, pirmesnėje pastraipoje minimas sertifikatas turi būti pateiktas muitinei tuo metu, kai yra atliekami Reglamento (EEB) Nr. 798/80 2 straipsnio 1 dalyje minimi muitinės formalumai. Taikant šią pastraipą, nukrypstant nuo to reglamento, Reglamento (EEB) Nr. 798/80 4 straipsnio 5 dalies 2, 3 ir 4 punktuose minimos operacijos neleidžiamos."
2. 4a straipsnis pakeičiamas taip:
"4a straipsnis
Valstybės narės iki kiekvieno mėnesio 25 dienos Komisijai teleksu praneša kiekį ir kuo tikslesnį produktų, už kuriuos prieš tai buvusį mėnesį pagal sertifikatus buvo sumokėta speciali grąžinamoji išmoka arba atliktas jos išankstinis mokėjimas pagal Reglamento (EEB) Nr. 2730/79 25 straipsnį arba pagal Reglamento (EEB) Nr. 565/80 5 straipsnį, aprašymą."
3. Priedas pakeičiamas šio reglamento priedu.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1982 m. rugpjūčio 20 d.